Silkeborg december 2015

Procedure for indstilling til Fællesteam

**Målgruppe for Fællesteamet:**

* Mennesker med behandlingskrævende misbrug af psykoaktive stoffer og samtidig forekomst af behandlingskrævende psykiatriske problemstillinger.
* Mennesker fra ovenstående målgruppe, hvor de involverede behandlings-/støttetilbud (Rusmiddelcenter Silkeborg, Regionspsykiatrien, Udsatteafdelingen, Socialteam eller Socialpsykiatrien) vurderer at der er behov for en koordineret indsats, for at yde den optimale behandling og støtte af pågældende.

**Koordinatorfunktionen i Fællesteamet:**

Regionalt: Distriktssygeplejerske Charlotte Enemark Rasmussen, Tlf. 29 43 61 42

Kommunalt: Udviklingskonsulent Henrik Munk Tlf. 21 14 92 17

**Indstilling til Fællesteamet:**

* Hvis du er behandler for en borger indenfor målgruppen skal du kontakte en af koordinatorerne og aftale, hvornår sagen kan tages op i Fællesteamet.
* Du er ansvarlig for at udfærdige henvisning til Fællesteamet i samarbejde med pågældende borger. Tag stilling til om borgeren selv ønsker at deltage i mødet i Fællesteamet.
* Koordinatorerne (Charlotte/Henrik) er tilgængelige for at sparre henvisningen.
* Vær opmærksom på at borgeren giver sit samtykke til at hans/hendes sag behandles i Fællesteamet.
* Ved udarbejdelsen af henvisningen til Fællesteamet skal du være opmærksom på om borgeren har en aktiv sag andre steder i systemet (eksempelvis Jobcenter, hvis borgeren er på offentlig forsørgelse, Socialteam o.l.)
* Foreligger der nogen planer andre steder i systemet og hvad er status på disse planer?
* Hvis det er relevant at invitere samarbejdspartnere er det dig, der skal gøre det efter aftale med koordinatoren.
* Henvisningen til Fællesteamet skal foreligge senest torsdag før mødet i Fællesteamet den følgende tirsdag.
* Koordinatoren (Charlotte/Henrik) sørger for at formidle henvisningen rundt til de faste deltagere i Fællesteamet, du er ansvarlig for at formidle den videre til eksterne samarbejdspartnere, der skal deltage.
* På grundlag af drøftelse mødet i Fællesteamet skriver en af koordinatorerne den koordinerende Indsatsplan.
* Koordinatoren (Charlotte/Henrik) udsender indsatsplanen til de parter, der har deltaget i mødet og som yder en aktiv indsats i forhold til borgeren, samt egen læge og Jobcenter, hvis det er relevant og borgeren giver sit samtykke.
* Du er ansvarlig for at formidle planen videre til borgeren.